Bira (Palestina)

Bira () – miestas Palestinoje, Vakarų Krante, 15 km į šiaurę nuo Jeruzalės, šalia Ramalos bei nelegalios žydų gyvenvietės Psagoto. Svarbus prekybinis centras prie senovinio karavanų kelio tarp Jeruzalės ir Nabluso. Yra futbolo stadionas.

Didžioji dauguma Biros gyventojų – musulmonai palestiniečiai. Apie pusę jų sudaro pabėgėliai.

 Istorija 

Bira siejama su Biblijoje minimu Beeroto () miestu. Kryžininkų vadintas Birra taip pat Castrum Mahomeria, Magna Mahomeria ar Mahomeria Major. Karalius Godfrydas Bulonietis jį padovanojo kaip feodą Kristaus Kapo bažnyčiai. Biroje krikščionys pastatė bažnyčią, ligoninę, pilį. 1187 m. miestą užgrobė Saladinas, jis buvo suniokotas. 1280 m. čia įsikūrė musulmonai. 1596 m. Osmanų šaltiniuose gyvenvietė minima kaip Bira al-Kubra.


Kategorija:Palestinos miestai